549.73 REGOLAMENTI DWAR SKEDI TA’ MULTI L-AVVIŻ LEGALI 277 tal-2012, kif emendat bl-Avviż Legali 288 tal-2013. L-AVVIŻ LEGALI 277 tal-2012, kif emendat bl-Avviż Legali 288 tal-2013. 1. Titolu u applikabilità. (1) It-titolu ta’ dawn ir-regolamenti hu r-Regolamenti dwar Skedi ta’ Multi. (2) Dawn ir-regolamenti għandhom japplikaw għal dawk l-applikazzjoniiet li jiġu ppreżentati fid-data li fiha dawn ir-regolamenti jidħlu fis-seħħ jew wara ** ara s-subregolament (2) tar-regolament 1 ta’ dawn ir-regolamenti kif promulgati oriġinarjament. 2. Tifsir. Emendat: A.L.288 tal-2013. Kap. 549. (1) F’dawn ir-regolamenti, kemm-il darba r-rabta tal-kliem ma tkunx titlob mod ieħor: "l-Att " tfisser l-Att dwar il-Protezzjoni tal-Ambjent; " l-Awtorità " tfisser l-Awtorità tal-Ippjanar stabbilita taħt l-Att dwar l-Ippjanar tal-Iżvilupp u, jew l-Awtorità għall-Ambjent u r-Riżorsi stabbilita taħt l-Att dwar il-Protezzjoni tal-Ambjent, kif ikun il-każ; Kap. 552. Kap. 549. Kap. 552. Kap. 549. "DPF" tfisser id-dritt għall-permess tal-iżvilupp skont ir-Regolamenti dwar Ħlasijiet tal-Ippjanar tal-Iżvilupp dovut fuq applikazzjoni għall-iżvilupp illegali li jkun twettaq, jew dovut biss fuq dik il-parti illegali f’każ ta’ applikazzjoni li tkopri diversi żviluppi; "ODZ" tfisser Barra miż-Żona tal-Iżvilupp u tfisser żvilupp li jinsab barra mill-konfini ta’ skema tad-dispożizzjonijiet temporanji jew barra mill-konfini għall-iżvilupp f’xi pjan lokali; "żona protetta " tfisser żona li hi protetta skont id-dispożizzjonijiet tal-Att jew kull regolament magħmul taħt l-Att. (2) Żvilupp taħt dawn ir-regolamenti għandu jeskludi emendiżgħar u ordnijiet dwar in-notifikazzjoni dwar żvilupp mingħajr il-ħtieġa ta’ notifika. (3) F’dawn ir-regolamenti kull frażi mfissra fl-Att għandu jkollha l-istess tifsira li għandha fl-Att. 3. Meta l-Awtorità tagħti avviż bil-miktub lil persuna skont l-artikolu 93(1) tal-Att dwar l-Ambjent u l-Ippjanar tal-Iżvilupp, il-multali għandha tiġi avżata lil dik il-persuna għandha tkun skont l-iskedi li jinsabu ma’ dawn ir-regolamenti skont ir-regolamenti li ġejjin. 4. Żvilupp mhux skont il-permess tal-iżvilupp. (1) Meta r-reat jikkonsisti f’nuqqas ta’ konformità ma’ pjanti approvati jew kondizzjonijiet jew obbligi oħra imposti minn permess ta’ żvilupp, sakemm dak ir-reat ma jkunx jaqa’ taħt l-Iskeda Ċ, il-multi għandhom ikunu skont l-Iskeda A. (2) Il-multimsemmija fl-Iskeda A għandhom jitħallsu meta tiġi ppreżentata xi applikazzjoni għall-permess tal-iżvilupp li tkun tipproponi l-ħtieġa li jiġi sanzjonat ir-reat, u għandhom jiġu miżjuda b’50 % jekk dak ir-reat ma jkunx ġie indikat mill-applikant meta dik l-applikazzjoni tkun ġiet ppreżentata. (3) Il-multa għandha tiġi kalkolata b’referenza għad-DPF, kif muri fl-Iskeda A. 5. Żvilupp mingħajr il-permess ta’ żvilupp. (1) Meta r-reat ikun jikkonsisti fi żvilupp mwettaq mingħajr permess ta’ żvilupp, sakemm dak ir-reat ma jkunx jaqa’ taħt l-Iskeda Ċ, il-multi għandhom ikunu skont l-Iskeda B. (2) Il-multimsemmija fl-Iskeda B għandhom jitħallsu meta tiġi ppreżentata xi applikazzjoni għall-permess ta’ żvilupp li tipproponi l-ħtieġa li jiġi sanzjonat ir-reat, u għandhom jiġu miżjuda b’50 % jekk dak ir-reat ma jkunx ġie indikat mill-applikant meta dik l-applikazzjoni tkun ġiet ppreżentata. (3) Il-multa għandha tiġi kalkolata b’referenza għad-DPF, kif muri fl-Iskeda B. 6. Ir-reati li ġejjin għandhom jitqiesu bħala reati minuri għall-finijiet ta’ dawn ir-regolamenti u għandhom, sakemm dik il-proprjetà tkun f’żona protetta, jkunu regolati mill-multimsemmija fl-Iskeda Ċ: (a) xi estensjoni għal bdil fl-użu ta’ mhux aktar minn 25-il metru kwadru, tibdil fid-daqs, stil, forma u elementi simili oħrajn tal-faċċata, esklużi gallariji tal-injam, meta dawk it-tibdiliet ibiddlu b’mod materjalil-karattru jew il-kuntest tal-bini u l-madwar tiegħu iżda ma jirriżultax f’faċċata totalment differenti; (b) żjieda ta’ 36-il metru kwadru ma’ xi binja, kemm-il darba li dik iż-żjieda ma tirriżultax fil-ħolqien ta’ unità ta’ abitazzjoni oħra; u (ċ) xi ordni dwar in-notifikazzjoni dwar żvilupp bil-ħtieġa ta’ notifika. 7. Ir-reati msemmija fl-Iskeda D għandhom jiġu regolati mill-multimsemmija fl-istess Skeda D.